גרסאות R-Design לוולוו S90 ו-V90 החדשות הן המענה למי שמחפש מכונית סאלון עם עיצוב ותחושה ספורטיבית.
וולוו חושפת גרסאות R-Design ספורטיביות ל- S90 וה- V90 החדשות.
אם בעבר היה ניתן להסתפק בפרקטית ובטוחה בכדי לתאר את וולוו, כעת, עם חשיפתן של גרסאות R-Design הספורטיביות של ה- V90 וה-S90 החדשות, אפשר גם להוסיף עיצוב נחשק או סקסי בכדי לתאר את המותג השוודי.
דגמי ה- R-Design כוללים עיצוב ספורטיבי יותר לפגוש הקדמי והאחורי, יחד עם חישוקי "20 בעיצוב ייחודי ומראות צד בגימור מתכתי. בוולוו מציינים כי המתלים זכו לכיול ספורטיבי יותר לעומת הדגמים הרגילים.
האווירה הספורטיבית ממשיכה אל תא הנוסעים עם גימור בקרבון לאורך הדשבורד ובדלתות, לוח מחוונים עם רקע אדום ותאורת אווירה בהתאם וכן מושבים ספורטיביים. את גרסאות ה- R-Design יהיה ניתן לקבל עם רוב המנועים של של שני הדגמים, כולל T6 עם 320 כ"ס ו-T8 ההיברידי פלאג-אין עם 400 כ"ס.